CELEX: 32020D0113
Language: et
Date: 2020-01-23 00:00:00
Title: Komisjoni Rakendusotsus (EL) 2020/113, 23. jaanuar 2020, millega muudetakse otsust 2009/11/EÜ Hispaanias kasutatavate searümpade liigitusmeetodite kinnitamise kohta (teatavaks tehtud numbri C(2020) 232 all) (Ainult hispaaniakeelne tekst on autentne)

27.1.2020   
               
               
                  ET
               
               
                  Euroopa Liidu Teataja
               
               
                  L 21/16
               
            
         KOMISJONI RAKENDUSOTSUS (EL) 2020/113,
         23. jaanuar 2020,
         millega muudetakse otsust 2009/11/EÜ Hispaanias kasutatavate searümpade liigitusmeetodite kinnitamise kohta
         
            
               (teatavaks tehtud numbri C(2020) 232 all)
            
         
         (Ainult hispaaniakeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 20 punkte p ja t,
         ning arvestades järgmist:
         
                     (1)
                  
                  
                     Määruse (EL) nr 1308/2013 IV lisa punkti B IV punkti alapunktis 1 on sätestatud, et searümpade klassifitseerimiseks hinnatakse tailihasisaldust vastavalt komisjoni kinnitatud liigitusmeetoditele; kinnitada võib üksnes statistiliselt tõestatud hindamismeetodeid, mis põhinevad searümba ühe või mitme anatoomilise osa füüsilisel mõõtmisel. Liigitusmeetodite lubamine peaks sõltuma hindamisel esineva statistilise vea maksimaalse lubatud kõrvalekalde järgimisest. Kõnealune lubatud kõrvalekalle on määratletud komisjoni delegeeritud määruse (EL) 2017/1182 (2) V lisa A osas.
                  
               
                     (2)
                  
                  
                     Komisjoni otsusega 2009/11/EÜ (3) lubati Hispaanias kasutada searümpade liigitamiseks üheksat meetodit.
                  
               
                     (3)
                  
                  
                     Seadme või liigitusmeetodite muutmine tohiks olla lubatud üksnes juhul, kui see on selgesõnaliselt kinnitatud komisjoni rakendusotsusega.
                  
               
                     (4)
                  
                  
                     Hispaania on palunud komisjonil tunnistada kehtetuks tema territooriumil searümpade liigitamiseks kinnitatud meetodite loetelus esitatud meetodi „Ultrafom 300“ luba, kuna seda meetodit tema territooriumil enam ei kasutata.
                  
               
                     (5)
                  
                  
                     Hispaania on taotlenud komisjonilt luba kinnitada üks uus searümpade liigitusmeetod ja ajakohastada kolme kõnealuse meetodi valemid oma territooriumil ning on esitanud proovidissekteerimise üksikasjaliku kirjelduse, märkides põhimõtted, millel need meetodid põhinevad, kõnealuse proovidissekteerimise tulemused ning tailihasisalduse mõõtmiseks kasutatavad võrrandid delegeeritud määruse (EL) 2017/1182 artikli 11 lõikega 3 ette nähtud protokollis.
                  
               
                     (6)
                  
                  
                     Kõnealuse taotluse läbivaatamisel on selgunud, et asjaomaste liigitusmeetodite kinnitamise tingimused on täidetud. Seepärast tuleks lubada Hispaanias neid liigitusmeetodeid kasutada.
                  
               
                     (7)
                  
                  
                     Seega tuleks otsust 2009/11/EÜ vastavalt muuta.
                  
               
                     (8)
                  
                  
                     Käesoleva otsusega ettenähtud meetmed on kooskõlas põllumajandusturgude ühise korralduse komitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust 2009/11/EÜ muudetakse järgmiselt.
            
                        1)
                     
                     
                        Artiklit 1 muudetakse järgmiselt:
                        
                                    a)
                                 
                                 
                                    esimest lõiku muudetakse järgmiselt:
                                    
                                                i)
                                             
                                             
                                                punkt c jäetakse välja;
                                             
                                          
                                                ii)
                                             
                                             
                                                punkt i asendatakse järgmisega:
                                                
                                                            „i)
                                                         
                                                         
                                                            seade „gmSCAN“ ja sellega seotud hindamismeetodid, mille üksikasjad on esitatud lisa 9. osas;“
                                                         
                                                      
                                          
                                                iii)
                                             
                                             
                                                lisatakse punkt j:
                                                
                                                            „j)
                                                         
                                                         
                                                            seade „OptiScan TP“ ja sellega seotud hindamismeetodid, mille üksikasjad on esitatud lisa 10. osas.“;
                                                         
                                                      
                                          
                              
                                    b)
                                 
                                 
                                    teine lõik asendatakse järgmisega:
                                    „Esimese lõigu punktis g osutatud nihkmõõdiku [Termin „nurkjoonlaud“ on aegunud. Uus termin on „nihkmõõdik“.] kasutamisega käsitsimeetodit ZP lubatakse üksnes tapamajades:
                                    
                                                a)
                                             
                                             
                                                mille keskmine tapavõimsus aastas ei ületa 700 siga nädala kohta ning
                                             
                                          
                                                b)
                                             
                                             
                                                mille tapmisliini töötlemisvõimsus on kuni 50 siga tunnis.“
                                             
                                          
                              
                  
                        2)
                     
                     
                        Lisa muudetakse vastavalt käesoleva otsuse lisale.
                     
                  
         
            Artikkel 2
            Käesolev otsus on adresseeritud Hispaania Kuningriigile.
         
         
            Brüssel, 23. jaanuar 2020
            
               
                  Komisjoni nimel
               
               
                  komisjoni liige
               
               Janusz WOJCIECHOWSKI
            
         
         
            (1)  ELT L 347, 20.12.2013, lk 671.
         
            (2)  Komisjoni 20. aprilli 2017. aasta delegeeritud määrus (EL) 2017/1182, millega täiendatakse Euroopa Parlamendi ja nõukogu määrust (EL) nr 1308/2013 liidu veise-, sea- ja lambarümpade klassifitseerimisskaalade ning teatavatesse kategooriatesse kuuluvate rümpade ja elusloomade turuhindadest teatamise osas (ELT L 171, 4.7.2017, lk 74).
         
            (3)  Komisjoni 19. detsembri 2008. aasta otsus 2009/11/EÜ, millega kinnitatakse Hispaanias kasutatavad searümpade liigitusmeetodid (ELT L 6, 10.1.2009, lk 79).
      
      
         
            LISA
            Lisa muudetakse järgmiselt.
            
                        1)
                     
                     
                        3. osa jäetakse välja;
                     
                  
                        2)
                     
                     
                        5., 6. ja 7. osa asendatakse järgmisega:
                        „5. osa
                        
                        FAT-O-MEAT’ER (FOM II)
                        
                                 
                                    1.
                                 
                                 
                                    Käesoleva osaga ettenähtud eeskirju kohaldatakse siis, kui searümpade liigitamiseks kasutatakse seadet „Fat-O-Meat’er FOM II“.
                                 
                              
                                 
                                    2.
                                 
                                 
                                    Seade on mõõtesüsteemi Fat-O-Meat’er uus versioon. Seadmes FOM II on optiline noaga sond, sügavuse mõõtmise seadis (mõõteulatus 0–125 mm) ning andmete kogumise ja analüüsimise paneel – 15-tollise puutetundliku ekraaniga arvuti Carometec (Ingress Protection IP69K). Mõõtmistulemused teisendatakse hinnanguliseks tailihasisalduseks seadme FOM II abil.
                                 
                              
                                 
                                    3.
                                 
                                 
                                    Rümba tailihasisaldus arvutatakse järgmise valemiga:
                                    Ŷ = 69,592 – (0,741 × X1) + (0,066 × X2)
                                    kus:
                                    
                                                Ŷ =
                                             
                                             
                                                rümba hinnanguline tailihasisaldus protsentides;
                                             
                                          
                                                X1 =
                                             
                                             
                                                seljapeki (sealhulgas kamar) paksus millimeetrites, mõõdetuna 6 cm kaugusel poolitatud rümba keskjoonest, tagant kolmanda ja neljanda ribi vahelt;
                                             
                                          
                                                X2 =
                                             
                                             
                                                seljalihase paksus millimeetrites, mõõdetuna samal ajal ja samas kohas ning samal viisil kui X1.
                                             
                                          Valem kehtib 60–120 kilogrammi (tapasooja rümba kaal) kaaluvate rümpade puhul.
                                 
                              
                           6. osa
                        
                        AUTOFOM III
                        
                                 
                                    1.
                                 
                                 
                                    Käesoleva osaga ettenähtud eeskirju kohaldatakse siis, kui searümpade liigitamiseks kasutatakse seadet „Autofom III“.
                                 
                              
                                 
                                    2.
                                 
                                 
                                    Seade on varustatud 16 ultrahelianduriga (Carometec A/S), mis töötavad sagedusel 2 MHz ja mille vaheline mõõteulatus on 25 mm. Ultrahelimõõtmistega saadakse seljapeki ja lihase paksus ning nendega seotud näitajad. Mõõtmistulemused teisendatakse arvuti abil hinnanguliseks tailihasisalduseks (protsentides).
                                 
                              
                                 
                                    3.
                                 
                                 
                                    Rümba tailihasisaldus arvutatakse järgmise valemiga:
                                    Ŷ =75,39088 – (1,39968 × R2P1) – (0,45787 × R2P4) – (0,47094 × R2P10) + (0,20349 × R4P6)
                                    kus:
                                    
                                                Ŷ =
                                             
                                             
                                                rümba hinnanguline tailihasisaldus protsentides;
                                             
                                          
                                                R2P1 =
                                             
                                             
                                                naha keskmine paksus;
                                             
                                          
                                                R2P4 =
                                             
                                             
                                                rasvkoe mõõt P2 millimeetrites valitud kohas;
                                             
                                          
                                                R2P10 =
                                             
                                             
                                                ristlõike rasvkoe vähim mõõt millimeetrites;
                                             
                                          
                                                R4P6 =
                                             
                                             
                                                rasvkoe 1 mõõdud valitud vähima rasvasisaldusega (MFT) kohas.
                                             
                                          Valem kehtib 60–120 kilogrammi (tapasooja rümba mass) kaaluvate rümpade puhul.
                                 
                              
                           7. osa
                        
                        KÄSITSIMEETOD (ZP)
                        
                                 
                                    1.
                                 
                                 
                                    Käesoleva osaga ettenähtud eeskirju kohaldatakse siis, kui searümpade liigitamiseks kasutatakse „käsitsimeetodit (ZP)“, mille puhul mõõdetakse nihkmõõdikuga.
                                 
                              
                                 
                                    2.
                                 
                                 
                                    Meetodi puhul kasutatakse nihkmõõdikut ja hindamise aluseks on prognoosivalem. Meetod põhineb peki ja lihase paksuse käsitsi mõõtmisel poolitatud rümba keskjoonel.
                                 
                              
                                 
                                    3.
                                 
                                 
                                    Rümba tailiha sisaldus arvutatakse järgmise valemiga:
                                    Ŷ =66,324 – (0,526 × F) + (0,034 × M)
                                    kus:
                                    
                                                Ŷ =
                                             
                                             
                                                rümba hinnanguline tailihasisaldus protsentides;
                                             
                                          
                                                F =
                                             
                                             
                                                pekimõõt, keskset tuharalihast (Musculus glutaeus medius) katva nähtava peki (sealhulgas kamar) vähim paksus millimeetrites mõõdetuna poolitatud rümba keskjoonel,
                                             
                                          
                                                M =
                                             
                                             
                                                nimmelihase (Musculus lumbar) nähtav paksus poolitatud rümba keskjoonel millimeetrites mõõdetuna lühimat ühendusjoont pidi keskse tuharalihase (Musculus glutaeus medius) eesmise (koljupoolse) otsa ja selgrookanali ülemise (selgmise) seina vahel.
                                             
                                          Käesolev valem kehtib 60–120 kg (tapasooja rümba mass) kaaluvate rümpade puhul.“
                                 
                              
                  
                        3)
                     
                     
                        Lisatakse järgmine 10. osa:
                        „10. osa
                        
                        OPTISCAN TP
                        
                                 
                                    1.
                                 
                                 
                                    Käesoleva osaga ette nähtud eeskirju kohaldatakse siis, kui searümpade liigitamiseks kasutatakse seadet „OptiScan TP“.
                                 
                              
                                 
                                    2.
                                 
                                 
                                    Seade „OptiScan TP“ on varustatud digitaalse skaneerimisseadmega, mis teeb valgustatud pildi kahest rümbal asuvast mõõtepunktist. Pildid on rasvkoe ja lihase paksuse arvutamise aluseks. Mõõtmiste tulemused teisendatakse seadme „OptiScan TP“ abil hinnanguliseks tailihasisalduseks. Pildid salvestatakse ning neid võib hiljem kontrollida. Integreeritud Bluetooth®-liidese abil saab andmeid kergesti üle kanda.
                                 
                              
                                 
                                    3.
                                 
                                 
                                    Rümba tailihasisaldus arvutatakse järgmise valemiga:
                                    Ŷ =67,496 – (0,522 × F) + (0,032 × M)
                                    kus:
                                    
                                                Ŷ =
                                             
                                             
                                                rümba hinnanguline tailihasisaldus protsentides;
                                             
                                          
                                                F =
                                             
                                             
                                                pekimõõt, keskset tuharalihast (Musculus glutaeus medius) katva nähtava peki (sealhulgas kamar) vähim paksus millimeetrites mõõdetuna poolitatud rümba keskjoonel;
                                             
                                          
                                                M =
                                             
                                             
                                                nimmelihase (Musculus lumbar) nähtav paksus poolitatud rümba keskjoonel millimeetrites mõõdetuna lühimat ühendusjoont pidi keskse tuharalihase (Musculus glutaeus medius) eesmise (koljupoolse) otsa ja selgrookanali ülemise (selgmise) seina vahel.
                                             
                                          Valem kehtib 60–120 kilogrammi (tapasooja rümba kaal) kaaluvate rümpade puhul.“